Translate the text from Welsh to English.



 
Fel y mae Aelodau’n sylweddoli eisoes, cafodd ymrwymiad ei wneud yn rhaglen Cymru’n Un i sefydlu menter i gefnogi awdurdodau lleol, ac annog gweithredu gwirfoddol, i wella ansawdd yr amgylchedd lleol. Ym mis Ebrill 2008, yn sgil yr ymrwymiad hwnnw, lansiwyd y fenter Trefi Taclus. Nod Trefi Taclus yw galluogi pobl Cymru i gymryd cyfrifoldeb am ansawdd eu hamgylchedd lleol eu hunain, er mwyn iddynt allu chwarae eu rhan i greu Cymru lân, ddiogel a thaclus.

Ers sefydlu Trefi Taclus, dair blynedd yn ôl, mae Cadwch Gymru’n Daclus ac awdurdodau lleol wedi derbyn £12 miliwn i gynnal prosiectau a mentrau a fydd yn mynd ati’n weithredol i hyrwyddo ansawdd amgylchedd lleol cymunedau ledled Cymru. Rwy’n falch bod gwerthusiad annibynnol wedi dangos bod Trefi Taclus yn gwneud gwir wahaniaeth i’r cymunedau hynny.

Mae’r adroddiad gwerthuso, sydd i’w weld ar wefan Llywodraeth Cynulliad Cymru, yn tynnu sylw at y gwelliannau a wnaed i’r amgylchedd lleol, ac mae’n manylu hefyd ar y manteision i bawb oedd ynghlwm wrth y gweithgarwch. Ymhlith y manteision, rhoddwyd hwb i synnwyr o falchder a hunaniaeth y cymunedau; codwyd ymwybyddiaeth o faterion sy’n gysylltiedig ag ansawdd yr amgylchedd lleol; ac, yn bwysicach oll, gwelwyd newid mewn ymddygiad. 

Ers diwedd mis Chwefror 2011, mae’r arian a roddwyd i Cadwch Gymru’n Daclus i ymgymryd â’r elfen o Trefi Taclus sy’n ymwneud ag ennyn diddordeb y gymuned wedi eu galluogi i weithio gyda 158,722 o wirfoddolwyr. Mae’r gwirfoddolwyr hynny wedi neilltuo 453,149 o oriau o’u hamser i helpu i wneud Cymru yn genedl lanach. Yn ogystal â hynny, cynhaliwyd 14,975 o sesiynau glanhau ar y cyd â Cadwch Gymru’n Daclus. Mae Cadwch Gymru’n Daclus hefyd wedi helpu grwpiau i gymryd cyfrifoldeb dros 880 o ardaloedd ar draws Cymru, gan gynnwys parciau, afonydd, traethau ac ardaloedd trefol. 

Mae’n rhoi cryn foddhad imi gyhoeddi bod Cadwch Gymru’n Daclus, rhwng mis Ebrill 2009 a diwedd mis Chwefror 2011, wedi cwblhau gwaith ar 1,054 o brosiectau rhandir. Roedd y prosiectau hynny yn cynnwys creu rhandiroedd cwbl newydd, trawsnewid rhandiroedd a oedd wedi cael eu hesgeuluso, a gwella mynediad ac ansawdd y gwaith plannu ar draws pob rhan o Gymru. Yn rhinwedd fy rôl fel y Gweinidog dros yr Amgylchedd, Cynaliadwyedd a Thai, rwyf wedi bod yn weithgar iawn wrth ymgyrchu dros ddarparu rhandiroedd ledled Cymru, at ddefnydd personol yn ogystal ag at ddefnydd cymunedau. Yn fy marn i, mae’r ffigur hwn yn hynod galonogol. 

Rwy’n falch bod gwella ansawdd yr amgylchedd lleol yn dal i fod yn flaenllaw ar agenda Llywodraeth Cynulliad Cymru. Bydd dros £10 miliwn yn cael ei ddarparu dros y tair blynedd nesaf i ddiogelu dyfodol y fenter Trefi Taclus. Yn ôl y dystiolaeth sydd gennym, mae’r arian a fuddsoddwyd hyd yma wedi cael cryn effaith ar ansawdd amgylcheddau lleol ar draws Cymru. Ers 2007\-08, yn ôl gwaith annibynnol i fonitro glanweithdra strydoedd, a gynhaliwyd gan Cadwch Gymru’n Daclus, mae cyfartaledd y Mynegai Glanweithdra wedi cynyddu bob blwyddyn. Mae hyn yn cael ei adlewyrchu yn Adroddiad Barn y Dinasyddion, a gafodd ei gyhoeddi ar 15 Mawrth 2011\. Mae’r adroddiad hwnnw yn dangos, yn 2009\-10, fod 78% o’r rheini a gymerodd ran yn yr arolwg yn fodlon â’r gwasanaeth glanhau strydoedd yr oeddynt yn ei dderbyn. Yn 2007\-08, roedd y ffigur hwnnw’n 68%. O ystyried y ddau ffigur hwn, mae’n amlwg bod strydoedd Cymru yn dod yn lanach, ac rwy’n siŵr bod Trefi Taclus wedi chwarae rôl hanfodol yn yr ymdrech i wneud y gwelliannau hyn. 

Rwy’n siŵr y bydd Trefi Taclus yn parhau i drawsnewid yr amgylchedd lleol a newid ymddygiad pobl ar draws Cymru yn gyffredinol.  







Translation:


 
As Members are aware, a commitment was made in One Wales to establish an initiative to support local authorities and voluntary action to improve the quality of their local environment. Tidy Towns was launched in April 2008 as a direct result of that commitment. The aim of Tidy Towns is to empower the people of Wales to take responsibility for the quality of their own local environment so they can contribute towards a clean, safe and tidy Wales.


In the three years since Tidy Towns was established £12 million of funding has been provided to Keep Wales Tidy and local authorities to deliver projects and initiatives to actively improve the local environmental quality of communities throughout Wales. I am pleased that Tidy Towns has been shown through independent evaluation to be making a real difference to these communities.


The evaluation report which is available on the Welsh Assembly Government website highlights not only the improvements made to the local environment, but wider benefits for those involved. These include boosting the sense of community pride and identity; raised awareness of issues relating to local environmental quality; and most importantly, behavioural change.


As of the end of February 2011, the provision of funding to Keep Wales Tidy to undertake the community engagement aspects of Tidy Towns has enabled them to work with 158,722 volunteers who have dedicated 453,149 hours of their time and resources to help make Wales a cleaner nation. In addition 14,975 clean ups have been undertaken in conjunction with Keep Wales Tidy and Keep Wales Tidy have assisted groups in adopting 880 areas across Wales including parks, rivers, beaches and urban areas.


I am especially delighted to announce that between April 2009 and the end of February 2011, Keep Wales Tidy has completed 1,054 allotment projects. These projects have included the creation of brand new allotments, the transformation of neglected allotment areas, improving accessibility and planting across all parts of Wales. As Minister for the Environment, Sustainability and Housing, I have actively campaigned for the provision of allotments across Wales for personal and community use and I find this figure extremely encouraging.


I am pleased that improving local environmental quality remains high on the Welsh Assembly Government’s agenda with the provision of over £10 million over the next three years to secure the future of Tidy Towns. Evidence suggests that the investment so far has had a significant impact on the quality of local environments across Wales. Independent monitoring of the cleanliness of streets, carried out by Keep Wales Tidy, demonstrates that since 2007\-08 the average Cleanliness Index figure has risen year on year. This is reflected in the Citizens View Report, published on 15 March 2011, which shows that in 2009\-10 78% of those surveyed were satisfied with their street cleaning services compared with 68% in 2007\-08\.  Combined, these figures show that the streets of Wales are becoming cleaner and I am positive that Tidy Towns has played a significant role in these improvements.


I am sure that Tidy Towns will continue to transform the local environment and change people’s behaviour across Wales as a whole.